| Trigonálne planárna
molekulárna geometria |
| --- |
|  |
| **Príklady** | SO3, H2CO |
| **Bodová grupa** | D3h |
| **Koordinačné číslo** | 3 |
| **Väzbový uhol** | 120° |
| **Dipólový moment** | 0 |

**Trigonálne planárna molekulárna geometria** popisuje geometriu (priestorové usporiadanie) molekuly, v ktorej je jeden atóm v strede viazaný na tri ďalšie atómy, ktoré ležia vo vrcholoch rovnostranného trojuholníka, pričom všetky štyri atómy ležia v rovine. V ideálnej molekule s touto geometriou sú všetky tri atómy (alebo ligandy) identické a všetky väzbové uhly sú 120°. Takéto molekuly patria do bodovej grupy D3h. Molekuly, ktoré nemajú tri identické ligandy, napríklad H2CO, sa líšia od tejto idealizovanej geometrie (majú rôzne väzbové dĺžky a uhly, ale sú stále planárne). Medzi príklady molekúl, ktoré majú trigonálne planárnu štruktúru, patria fluorid boritý (BF3), formaldehyd (H2CO), fosgén (COCl2) a oxid sírový (SO3). Niektoré ióny majú takisto trigonálne planárne usporiadanie, napríklad dusičnan (NO3-), uhličitan (CO32-) a guanidínium (C(NH2)3+). V organickej chémii sú uhlíkové atómy s tromi väzbami v trigonálne planárnom usporiadaní často popísané sp2 hybridizáciou.

Dusíková inverzia popisuje skrivenie pyramidálnych amínov cez tranzitný stav, ktorý je trigonálne planárny.

Pyramidalizácia je skrivenie trigonálne planárnej molekulárnej geometrie smerom k tetrahedrálnej molekulárnej geometrii. Tento prípad možno pozorovať u pyramidálnych alkénov.

Molekuly, ktoré majú ideálnu trigonálne planárnu štruktúru (majú identické ligandy), nemajú dipólový moment. Ak ligandy nie sú zhodné, molekula môže mať dipólový moment.

Štruktúra fluoridu boritého, príklad trigonálne planárnej molekulárnej geometrie

Referencie
----------

1. 1 2  MARCH, Jerry. *Advanced organic chemistry : reactions, mechanisms, and structure*. New York : Wiley, 1985. (3rd ed.) Dostupné online. ISBN 0-471-88841-9.
2. ↑  HOLLEMAN, A. F.; WIBERG, E.. *Inorganic Chemistry*. San Diego : Academic Press, 2001. ISBN 0-12-352651-5.
3. ↑  MIESSLER, G. L.; TARR, D. A.. *Inorganic Chemistry*. 3rd. vyd. [s.l.] : Pearson/Prentice Hall, 2004. Dostupné online. ISBN 0-13-035471-6.
4. ↑  GAŽO, Ján. *Všeobecná a anorganická chémia*. [s.l.] : Alfa, 1978. S. 144.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Trigonal planar molecular geometry na anglickej Wikipédii.*

| * z
* d
* u
Molekulárna geometria |
| --- |
| 
* Teória VSEPR
* Koordinačné číslo
* Metóda AXE

 |
| Koordinačné číslo 2 | 
* Lineárna
* Lomená

 |
| Koordinačné číslo 3 | 
* Trigonálne planárna
* Trigonálne pyramidálna
* Tvar T

 |
| Koordinačné číslo 4 | 
* Tetrahedrálna
* Štvorcovo planárna
* Deformovaná tetrahedrálna

 |
| Koordinačné číslo 5 | 
* Trigonálne bipyramidálna
* Štvorcovo pyramidálna
* Pentagonálne planárna

 |
| Koordinačné číslo 6 | 
* Oktahedrálna
* Trigonálne prizmatická
* Pentagonálne pyramidálna

 |
| Koordinačné číslo 7 | 
* Pentagonálne bipyramidálna
* Rozšírená oktahedrálna
* Rozšírená trigonálne prizmatická

 |
| Koordinačné číslo 8 | 
* Štvorcovo antiprizmatická
* Dodekahedrálna
* Dvakrát rozšírená trigonálne prizmatická

 |
| Koordinačné číslo 9 | 
* Trikrát rozšírená trigonálne prizmatická
* Rozšírená štvorcovo antiprizmatická

 |